stanford-oval/wikipedia huggingface dataset:
מארי מאנז'ו
ביוגרפיה

מארי נולדה ב-14 באוקטובר 1404, ללואיג'י השני, מלך נאפולי וליולנדה מאראגון. ב-1413 אמה יזמה את האירוסים של מארי בת ה-9 לשארל בן ה-10 שהיה בנו של שארל השישי, מלך צרפת. (מאוחר יותר שארל השביעי, מלך צרפת).
יולנדה מאראגון לא אבתה להשאיר את בתה בפריז בתקופה מסוכנת שבה ז'אן הראשון, דוכס בורגונדיה איים על שלומה ועל שלום בעלה לעתיד. ב-1414 היא העבירה את שארל הקטן לאנז'ו, ושם הוא גדל בטירותיה שבעמק הלואר יחד עם ילדיה, ובהם מארי מאנז'ו אשתו לעתיד.
באפריל 1422 מארי מאנז'ו נישאה לשארל בעיר בורז'. אם כי לזוג היו שנים עשר ילדים, שארל השביעי היה קשור יותר למאהבתו אגנס סורל. ב-17 ביולי 1429 שארל הוכתר כשארל השביעי, מלך צרפת בקתדרלת ריימס. הצלחתו של שארל השביעי במלחמה נגד אנגליה נבעה במידה רבה מן התמיכה שקיבל ממשפחת אשתו, ובמיוחד מחותנתו יולנדה מאראגון.
שארל השביעי מת ב-22 ביולי 1461, שנתיים לפני מות אשתו מארי מאנז'ו, שילדה לו את בנו בכורו לואי שהוכתר בקתדרלת ריימס כלואי האחד עשר, מלך צרפת שלושה שבועות לאחר מות אביו.
לפני מותה עלתה מארי מאנז'ו לרגל לקתדרלת סנטיאגו דה קומפוסטלה. על פי ההיסטוריון הצרפתי דני פריקאר-מיה, ייתכן שהגיעה לשם בשליחות סודית כשגרירה של בנה לואי האחד עשר, מה גם שהגיעה לשם בחורף ודרך הים.
משפחתה

ב-18 בדצמבר 1422 התחתנה מארי עם שארל השביעי, מלך צרפת, ממנו נולדו לה 14 ילדים:
לואי האחד עשר, מלך צרפת (1423–1483)
ז'אן מוולואה (1426)
רדגונד מוולואה (1428–1444)
קתרין מוולואה, רוזנת שרלרואה (1428–1446), התחתנה עם זיגיסמונד, ארכידוכס אוסטריה
ז'אק מוולואה (1432–1437)
יולנד מוולואה (1434–1478), התחתנה עם אמדאו התשיעי, דוכס סבויה
ז'אן מוולואה, דוכסית בורבון (1435–1482), התחתנה עם ז'אן השני, דוכס בורבון
פיליפ מוולואה (1436)
מרגרט מוולואה (1437–1438)
ז'אן מוולואה (1438–1446)
מארי מוולואה (1438–1439)
איזבל מוולואה (1441)
מדלן מוולואה (1443–1495), התחתנה עם גאסטון, נסיך ויאנה
שארל מוולואה, דוכס ברי (1446–1472)
מגדל ויקטוריה

ערך זה עוסק במגדל בעיר לונדון. אם התכוונתם למגדל בעיר סנט פיטר פורט באי גרנזי, ראו .
| --- | --- |

 מידע כללי
 סוג:  מגדל 
 מיקום:  לונדון (הסיטי של וסטמינסטר)
 מדינה:  הממלכה המאוחדת 
 הקמה ובנייה
 תקופת הבנייה:  ?–1860
 תאריך פתיחה רשמי:  1860 
 אדריכל:  צ'ארלס ברי 
 סגנון אדריכלי:  התחייה הגותית, סגנון גותי אנגלי
 מידות
 גובה:  98.5 מ' 
 קואורדינטות:  51°29′54″N 0°07′32″W﻿ / ﻿51.498336111111°N 0.12548888888889°W﻿ / 51.498336111111; -0.12548888888889
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמגדל ויקטוריה(למפת לונדון רגילה) קנט סארי בר. בקי. הרטפורדשייר אסקסמגדל ויקטוריה(למפת הסיטי של וסטמינסטר רגילה) הפרלמנט הבריטימגדל ויקטוריה(למפת הסיטי של וסטמינסטר מוגדלת) הפרלמנט הבריטימגדל ויקטוריה
 
מגדל ויקטוריה מכיוון גני מגדל ויקטוריה. במרחק ניתן לראות את מגדל השעון ביג בן
מגדל ויקטוריה (באנגלית: Victoria Tower) הוא מגדל נאו-גותי מרובע בקצהו הדרומי של ארמון וסטמינסטר, משכנו של הפרלמנט הבריטי. מגדל זה הוא הגבוה במבני הארמון - וגובהו 98.5 מטרים (323 רגל). המגדל גבוה ממגדל השעון המצוי בקצהו הצפוני של הארמון - ביג בן - שגובהו "רק" 96 מטרים.
היסטוריה

בשנת 1834 אירעה שריפה גדולה בבניין הפרלמנט אשר כילתה את רוב הקומפלקס. המגדל החדש, כמו כל הארמון החדש המוכר כיום, תוכנן על ידי צ'ארלס בארי בסגנון גותי ניצב והושלם בשנת 1860, והיה המגדל המרובע הגבוה בעולם בעת השלמתו. הוא תוכנן במקור ככניסה מלכותית ומקום אחסון לרישומי הפרלמנט, וככזה, הוא נבנה כחסין לאש לאחר שבשריפה נשרפו כל המסמכים שהיו שמורים בארכיון הקודם.
המגדל נקרא במקור "מגדל המלך" מכיוון שהשריפה של 1834 שהרסה את הארמון הישן של וסטמינסטר התרחשה בתקופת שלטונו של המלך ויליאם הרביעי. המלכה ויקטוריה הניחה את אבן הפינה במגדל ב-22 בדצמבר 1843, והבנייה הושלמה ב-1860. בשנת 1897, שונה שמו של המגדל ל"מגדל ויקטוריה" כמחווה למלכה ויקטוריה.
בחלקו המערבי של המגדל נמצאת "הכניסה המלכותית" דרכה נכנס המלך לארמון כאשר הוא בא לטקס פתיחת הפרלמנט. המדרגות המובילות משם אל המרפסת הנורמנית ידועות בשם המדרגות המלכותיות ומהוות תחילתו של מסלול התהלוכה בו צועד המלך. על פי המסורת, מסלול זה הוא היחיד שמותר לריבון להשתמש בו כשהוא או היא מגיעים לבית הלורדים. המרפסת הנורמנית נקראת כך, מכיוון שהיא נועדה במקור לשכן פסלים של מלכי השושלת הנורמנית (מלכו בשנים 1066 עד 1154) שהיא השושלת הראשונה של אנגליה המודרנית.
כיום נמצא במגדל ארכיון בית הלורדים, והוא עבר מספר פעמים שיפוצים התאמות לתקני ארכיונים מודרניים. למגדל צמודים גני מגדל וקטוריה קרויים על שמו, אשר יועדו במקור להוות שכבת הגנה נוספת מפני שריפה.
הערות שוליים

1 2  The Victoria Tower, www.parliament.uk
↑    Andrew Hough, ‏The Queen's Diamond Jubilee: 'Big Ben to be renamed Elizabeth Tower', The Telegraph, 2 June 2012
↑  The Victoria Tower, www.parliament.uk
↑  Victoria Tower - Westminster, Panorama of the Thames (באנגלית)
↑  Storing the records, www.parliament.uk
↑  The history of Victoria Tower Gardens, www.royalparks.org.uk
מארי לואיזה קירשנר

| --- | --- |

 לידה:  7 בינואר 1852 פראג 
 פטירה:  30 ביוני 1931 (בגיל 79) Košátky, צ'כיה 
 תחום יצירה:  ציור 
 הושפעה על ידי:  ז'וליאן דופרה, אלפרד סטיבנס, אדולף היינריך ליר 
 
מארי לואיזה קירשנר (באנגלית: Mary Louisa Kirschner;‏ 7 בינואר 1852 – 30 ביוני 1931) הייתה ציירת ואמנית זכוכית.
ביוגרפיה

קירשנר נולדה בפראג והתאמנה תחילה בווינה אצל אנטון הנש ואחר כך אצל אדולף היינריך ליר, שבהדרכתו הציגה את יצירותיה הראשונות במינכן ב-1871. ב-1873 היא החלה ליצור עותקים של ציורי הצייר הצרפתי, מראשי הברביזון - ז'ול דופרה, ובאותו חורף עברה משפחתה לפריז, שם פגשה אותו באופן אישי. כשראה את העותקים שלה הוא קיבל אותה כתלמידתו היחידה. היא חזרה לבית משפחתה באזור הכפרי של צ'כיה, אותו ציירה, ועבודותיה התקבלו בלונדון ב-1876.
מ-1887 התגוררה מארי קירשנר עם אחותה הצעירה אלואיזה קירשנר בברלין, אך בילתה את הקיץ בבוהמיה. היא הייתה חברה במועדון הליציאום של ברלין. בפראג היא גם השתייכה לליגת הפרוגרסיבית האמריקאית.
בהמשך חייה הפכה לאמנית זכוכית, שעבדה בעיקר בסגנון יוגנדסטיל.
קירשנר נותרה לא נשואה כמו אחותה אלואיזה. היא מתה בקושטקי. היא נקברה בקבר המשפחה בבית הקברות מאלבז'ינקי בפראג.
הערות שוליים

↑  Mary Louisa Kirschner in English Female Artists by Ellen Creathorne Clayton, 1876
| --- | --- |
בקרת זהויות :  GND: 1077745281  ISNI: 0000 0000 5582 2977  NKC: xx0089230  ULAN: 500357507  VIAF: 85894247   WorldCat (עם VIAF): 85894247
מארי קיי אדמס

| --- | --- |

אדמס, 2007
 לידה:  12 בספטמבר 1962 (בת 62) מידלטאון, ניו ג'רזי, ארצות הברית
 מדינה:  ארצות הברית 
 תקופת הפעילות:  מ-1984 
 מקום לימודים:  קולג' אמרסון  Mater Dei Prep 
 פרופיל ב-IMDb
 
מארי קיי אדמס (באנגלית: Mary Kay Adams‏; נולדה ב-12 בספטמבר 1962) היא שחקנית אמריקאית, שידועה בזכות תפקידה כעוזרת השגריר הנארני נאטות' בעונה השנייה של סדרת המדע בדיוני "בבילון 5". בנוסף, היא השתתפה באופרת הסבון "האור המנחה" בתפקיד אינדיה פון הלקיין, עם הופעות אורח באופרות סבון נוספות כמו "כשהעולם מסתובב", "לחיות את החיים" ו"כל ילדיי". היא השתתפה בשני פרקים בסדרת המדע בדיוני "מסע בין כוכבים: חלל עמוק 9" בתפקיד גרילקה הקלינגונית (בפרקים The House of Quark ו-Looking for par'Mach in All the Wrong Places). סדרות נוספות בהן השתתפה כוללות את "כולם אוהבים את ריימונד", "משמרת שלישית ו"חוק וסדר".
תפקידיה הקולנועיים כוללים הופעות ללא קרדיט בסרטים "החבובות כובשות את מנהטן" (1984) ו"רק אתמול נולדה" (1993) וכן בסרט "לא ראיתי לא שמעתי" (1989) בתפקיד ד"ר בנט.
לוליה (מלך אשורי)

| --- | --- |
 לידה:  המאה ה־16 לפנה״ס 
 מדינה:  אשור 
 
לוליה היה מלכה ה-53 של אשור לפי רשימת המלכים האשורית. שלטונו של לוליה נמשך 6 שנים (1616 - 1621 לפנה"ס). הוא החליף את בזאיה והוחלף על ידי שו-נינואה. לוליה לא היה שייך לשושלת האדאסית, לאחר מותו תפס את השלטון שו נינואה והשושלת האדאסית חזרה לשלוט באשור.
| 0 | 1 | 2 |
| --- | --- | --- |
| הקודם: בזאיה | המלך ממלכי אשור | הבא: שו-נינואה |
לווייתן צפוני

| לווייתן צפוני |
| --- | --- |
 לווייתן צפוני עם צאצא  השוואה בין לווייתן צפוני לבין אדם ממוצע
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתני מזיפות
משפחה:: לווייתני ענק
סוג:: לווייתן
מין:: לווייתן צפוני
שם מדעי
 Balaenoptera borealis ‏לסון, 1828
תחום תפוצה


לווייתן צפוני (שם מדעי: Balaenoptera borealis; נקרא גם לווייתן סיי) הוא מין של לווייתן מזיפות המשתייך למשפחת לווייתני הענק.
מאפיינים

הלווייתן הצפוני נפוץ באוקיינוסים בכל רחבי כדור הארץ, אך מעדיף מים עמוקים המרוחקים מהחופים. הלווייתנים הצפוניים נודדים מדי שנה מאזורים קרים בהם הם מבלים את הקיץ אל אזורים בעלי אקלים מתון וסובטרופי בחורף, אף על פי שדפוסי הנדידה המדויקים באזורים רבים אינם ידועים לחוקרים לאשורם.
אורכו של הלווייתן הצפוני יכול לעלות על 20 מטרים ומשקלו יכול לעלות על 50 טונות. מדי יום, הוא אוכל בממוצע כ-900 קילוגרם של יצורים זעירים - פלנקטון הכולל בעיקר שטרגליים וקריל. הלווייתן הצפוני הוא מהמהירים שבלווייתנאים, והוא יכול להגיע למהירות של כ-50 קילומטרים לשעה למרחקים קצרים. שם הלווייתן מגיע משמו של דג הזהבון (Pollachius) בנורווגית - דג שמופיע בחופי נורווגיה באותה התקופה בה מופיע שם הלווייתן הצפוני.
בעקבות תעשיית הציד הענפה של המין שפעלה בעיקר בין סוף המאה ה-19 לסוף המאה ה-20 ובמסגרתה ניצודו כ-238,000 פרטים של הלווייתן הצפוני, הגיעה אוכלוסיית הלווייתן הצפוני העולמית לכדי סכנת הכחדה. כיום, המין נחשב למוגן מבחינה בינלאומית, אף על פי שציד מבוקר עודנו מתרחש עבור מחקרים שנויים במחלוקת שמבצעות איסלנד ויפן. נכון לשנת 2006, גודל האוכלוסייה העולמית מוערך בכ-54,000 פרטים.
אורכם הממוצע של פרטים בוגרים נע בין 12 ל-15 מטרים ואילו משקלם נע בין 20 ל-30 טונות. תת המין הדרומי גדול מעט מזה הצפוני, והנקבות גדולות במידה ניכרת מהזכרים. אורכו של הפרט הגדול ביותר שנמדד בצורה מדעית הגיע ל-20 מטרים ומשקלו נע בין 40 ל-45 טונות.
בדצמבר 2015 דווח על אסון אקולוגי מהגדולים בעולם, כאשר 337 פריטים מתים של הלוויתן נסחפו לאורך חופי פטגוניה, צ'ילה. סיבת מותם אינה ידועה אך הערכת החוקרים היא שאין מדובר באפקט אנושי.
טקסונומיה

המין תואר לראשונה על ידי המנתח וחוקר הטבע הצרפתי רנה לסון (René-Primevère Lesson) בשנת 1828. לאחר מכן, תיאר אותו החוקר השוודי קרל רודולפי (Karl Rudolphi). המילה "סיי" מקורה בשם של דג הזהבון (Pollachius) בנורווגית - seje. הלווייתן נקרא על שם הדג משום ששניהם מופיעים בחופי נורווגיה בערך באותה העת במהלך השנה, בחיפושם אחר הפלנקטון הרב שמגיע לאזור.
שמו המדעי של המין הוא Balaenoptera borealis; פירוש המילה borealis בלטינית הוא "צפוני". הלווייתן הצפוני חבר במשפחת לווייתני הענק, משפחה של לווייתני מזיפות בה חברים גם הלווייתן גדול-הסנפיר (Megaptera novaeangliae), הלווייתן הכחול (לווייתן ענק; Balaenoptera musculus), הלווייתן מהמין B. brydei, הלווייתן המצוי (Balaenoptera physalus) ולווייתן מינקי (Balaenoptera bonaerensis). החוקרים סוברים כי משפחת לווייתני הענק בה חבר הלווייתן הצפוני התפצלה מתת-סדרת לווייתני המזיפות לפני זמן רב - באמצע המיוקן, אם כי לא ידוע לפני כמה זמן התפצלה משפחת לווייתני הענק למינים שונים, ביניהם הלווייתן הצפוני.
החוקרים מבחינים בין שני תת-מינים של הלווייתן הצפוני: לווייתן סיי צפוני (Balaenoptera borealis borealis) ולווייתן סיי דרומי (Balaenoptera borealis schleglii). מבחינה גאוגרפית שני תת-המינים מנותקים אחד מרעהו, ותחומי התפוצה שלהם אינם חופפים.
הערות שוליים

↑  לווייתן צפוני באתר הרשימה האדומה של IUCN
↑  Gambell, R. (1985). “Sei Whale 'Balaenoptera borealis Lesson, 1828”, Handbook of Marine Mammals, Vol. 3. London: Academic Press.
↑  Reeves, R., G. Silber and M. Payne (July 1998). Draft Recovery Plan for the Fin Whale Balaenoptera physalus and Sei Whale Balaenoptera borealis (PDF), Silver Spring, Maryland: National
1 2 3  Cetacean Specialist Group (1996). Balaenoptera borealis. 2006 IUCN Red List of Threatened Species. IUCN 2006. Retrieved on 2006-11-03. Database entry includes justification for why this species is endangered.
1 2 3 4 5  Shefferly, N. (1999). Balaenoptera borealis. Animal Diversity Web. Retrieved on 2006-11-04.
1 2 3  Sei Whale & Bryde's Whale Balaenoptera borealis & Balaenoptera edeni. American Cetacean Society (March 2004). Retrieved on 2006-11-08.
↑  Horwood, J. (1987). The sei whale: population biology, ecology, and management. Kent, England: Croom Helm Ltd.. ISBN 0-7099-4786-0.
↑  WWF-International (2005-06-01). Japanese Scientific Whaling: Irresponsible Science, Irresponsible Whaling. Press release. Retrieved on 2006-11-10.
↑  Roberts, Jamie, Over 330 Whales Wash Up On Shore In One Of History's Largest Mass Strandings, http://www.unilad.co.uk/ (באנגלית בריטית)
↑  אסון הלווייתנים הגדול: 330 נסחפו לחוף ומתו, באתר ynet, 2 בדצמבר 2015
↑  Gingerich, P. (2004). “Whale Evolution”, McGraw-Hill Yearbook of Science & Technology, The McGraw Hill Companies.
| --- | --- |
בקרת זהויות :  NLI: 987007529414505171  NDL: 01003354
לוליגיים

| לוליגיים |
| --- | --- |
 דיונון מהמין Sepioteuthis sepioidea
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: דיונוני רחף
משפחה:: לוליגיים
שם מדעי
 Loliginidae ‏לסואר, 1821
דיונון צעיר מהמין לוליגו אילתי
לוליגיים (שם מדעי: Loliginidae) היא משפחה של דיונוני רחף ממחלקת הסילוניות המצויים בימים ממוזגים.
הלוליגיים הם דיונונים בגודל ממוצע בעלי עיניים גדולות היכולים לשנות את צבעיהם. חלקם צבועים ביותר כאמצעי ראווה וחלק משתמשים בנהורנות כדי לזהור בחשיכה. הם יצורים חכמים ובעלי "גלימה" מתנפנפת העוזרת להם לנוע במהירות. בקצה גופם 8 זרועות היכולות להיתפס על טרף קטן ולהשתלט עליו במהירות.
דיונונים אלה חיים הן באזורים הטרופיים והן באוקיינוסים הממוזגים.
סוגים

סוג ומין יחיד Afrololigo mercatoris
Alloteuthis
Doryteuthis - בו דוריטאותיס אופלסכנס
סוג ומין יחיד Heterololigo bleekeri
לוליגו (Loligo)
Loliolus
Lolliguncula
Pickfordiateuthis
דיונון שונית (Sepioteuthis)
Uroteuthis
מארי מרים

| --- | --- |

 לידה:  8 במאי 1957 (בת 67) קאנאגה, הרפובליקה הדמוקרטית של קונגו 
 שם במה:  Marie Myriam 
 מוקד פעילות:  צרפת, פורטוגל 
 תקופת הפעילות:  מ-1976 
 שפה מועדפת:  צרפתית 
 מספר צאצאים:  2 
 פרופיל ב-IMDb
 
מארי מרים, בפורטוגזית: Marie Myriam (נולדה בשם: מרים לופּשׂ-Myriam Lopes ב-8 במאי 1957 בקננגה, קונגו הבלגית) היא זמרת צרפתייה ממוצא פורטוגזי.
ביוגרפיה

ב-1963 עזבה עם הוריה ואחותה הקטנה את קונגו ועברה לפריז.
היא ייצגה את צרפת באירוויזיון 1977 שנערך בלונדון, אנגליה עם השיר "L'oiseau et l'enfant" (בעברית: הציפור והילד) וזכתה במקום הראשון עם 136 נקודות. מאז צרפת לא זכתה באירוויזיון.
בשנת 1981 יצגה מרים את צרפת בפסטיבל ימאהה למוזיקה עם השיר "Sentimentale" שזכה במקום ה-9.
בשנים האחרונות היא הציגה את החלטת חבר השופטים הצרפתי באירוויזיון.
היא הופיעה (מחוץ לתחרות) בשיר היובל באירוויזיון ב-22 באוקטובר 2005 בעיר קופנהגן, דנמרק.
היא התחתנה עם המפיק המוזיקלי מישל אלמוסנינו ונולדו לה שני ילדים.
לליבלה, קיסר אתיופיה

גברה מסקל לליבלה (באנגלית Lalibela תרגום מאגאווית: הדבורים מקיימים את הריבונות שלו) היה קיסר אתיופיה וחבר בשושלת זאגווה, קיסר זה נחשב כקדוש ידי הכנסייה האורתודוקסית האתיופית. על פי טאדסה טמרת, הוא היה בנו של הקיסר ג'אן סאיום ואחיו של הקיסר קאדוס חארב. על פי המסורת האתיופית הוא שלט כ-40 שנה. על פי ההיסטוריון האתיופי גאטאצ'אוו מקונן חסן שנות מלכותו היו בין 1189–1229‏. קיסר זה ידוע בעקבות הכנסיות החצובות שבנה הנמצאות בעיירה לליבלה.
הקיסר לליבלה נולד בעיר אדאפה הנמצאת כיום בפלך בוגנה. על פי המסורת שמו ניתן לו מכיוון שכאשר נולד נחיל דבורים הקיף אותו, ובעקבות זאת אמו ראתה שזהו סימן שבנה יהיה הקיסר הבא. המסורת גורסת שלליבלה יצא לגלות בעקבות ריב בין דודו הקיסר קאדוס חארב לבין הקיסר לשעבר טאטדים ולליבלה כמעט הורעל למוות על ידי אחותו למחצה. טאדסה טמרת כותב שלליבלה עלה לשלטון בהפיכה צבאית.
על פי המסורת לליבלה ראה את ירושלים בחלומו ולכן בנה ירושלים חדשה שתשמש כבירתו בתגובה לכיבוש ירושלים על ידי המוסלמים ב-1187. כתוצאה מכך רבים משמות המופעים בעיירה לליבלה הם שמות תנ"כיים, אפילו הנחל העובר בעיירה ידוע בשם נחל הירדן. לליבלה שימשה כעיר בירה מסוף המאה ה-12 עד לאמצע המאה ה-13.
אשתו של קיסר זה נקראה מסקל קיברה והיא הייתה אישה רבת השפעה, בעיקר מבחינה דתית, משום שהניעה את אבונה מיכאל למנות את אחיה חיראן לבישוף, וכמה שנים לאחר מכן האבונא עזב את אתיופיה למצרים, מכיוון שהבישוף שמינה מרד בו ולקח את סמכותו.
מסורת נוספת מציינת שאשתו של לליבלה שכנעה את בעלה לוותר על הכתר ולמנות את אחיינו נאקוטו לאב לקיסר, אך כעבור 18 חודשים חזרה בה. שלא כמו קיסרי שושלת זגאווה האחרים, כתבים רבים שרדו מתקופתו, נוסף על הגאדלה לליבלה.
הערות שוליים

↑  Taddesse Tamrat, Church and State in Ethiopia (Oxford: Clarendon Press, 1972), p. 56n.
↑  Getachew Mekonnen Hasen, Wollo, Yager Dibab (Addis Ababa: Nigd Matemiya Bet, 1992), p. 22.
↑  נקראת כיום לליבלה על שמו של קיסר זה.
↑  Taddesse Tamrat, p. 61.
↑  Taddesse Tamrat, p. 59.
↑  Taddesse Tamrat, p. 62.
| שושלת זאגווה |
| --- | --- | --- |
תקופת החושך האתיופית
| קיסרים | מארה תקלה היימנות • טאטדים • ג'אן סאיום • גארמה סאיום • ימהרנה קריסטוס • קאדוס חארב • לליבלה • נאקוטו לאב • יטברק • מירארי • חארבי • יטברק |  |
| ראו גם | יהודית המלכה • ירושלים החדשה • השושלת הסולומונית • תקלה גיורגיס השני |  |
מחוז וג
| 0 | 1 | 2 |
| --- | --- | --- |
| הקודם: קאדוס חארב | קיסר האימפריה האתיופית  1141–1181 | הבא: נאקוטו לאב |
| --- | --- |
בקרת זהויות :  NLI: 987007431301305171  LCCN: no96061042  VIAF: 61143237   WorldCat (עם VIAF): 61143237
מארג מזון

מארג מזון באגמים
איור המתאר שרשרת מזון באגם בשוודיה
מארג מזון הוא מונח מתחום האקולוגיה המתאר מספר שרשרות מזון הקשורות ביניהן. בעלי חיים הנמצאים בסביבה אחת מקיימים ביניהם אינטראקציות רבות, ניזונים מתפריט מגוון ומהווים מזון להרבה יצורים חיים אחרים. לכן, לא ניתן להסתכל על שרשרת מזון בודדת, אלא על מספר שרשרות מזון בסביבה כלשהי, היוצרות מארג.
דוגמה לשרשרת מזון: עלים, המשמשים מזון לצרצרים, המשמשים מזון ללטאות, שנטרפות על ידי עופות דורסים.
דוגמה למארג מזון: עלים המשמשים כמזון לצרצרים, ארנבים ומכרסמים. הארנבות נטרפות על ידי עופות דורסים, תנים ושועלים. המכרסמים נטרפים על ידי שועלים, תנים ונחשים. בדוגמה זו ניתן לראות את הקשר בין מספר שרשרות מזון היוצרות רשת סבוכה של קשרי גומלין בין נטרפים וטורפים שונים.
בטבע כמעט ואין דוגמאות לשרשרות מזון, אלא רוב הדוגמאות הן של מארגי מזון. פגיעה ברמה טרופית כלשהי היא בעלת השלכות על מגוון היצורים החיים השייכים לאותו מארג מזון. בדוגמה שמובאת לעיל, ירידה פתאומית בגודלה של אוכלוסיית הארנבים (עקב מחלות, פיזור רעלים וכו') תגרום לטורפים הניזונים מהם לחפש מזון אחר. כך שפתאום גם אוכלוסיית המכרסמים בסכנה, לאור העובדה שהם מהווים את עיקרי התפריט כעת. ייתכן גם מצב שבו אוכלוסיית התנים, מאחר שאינה מצליחה לטרוף ארנבים, תיאלץ להגר לסביבת חיים אחרת. עזיבת התנים עשויה לגרום לשינויים רבים גם בסביבה בה היו וגם בסביבה החדשה אליה יגיעו. כלומר כל שינוי עשוי להשפיע בקנה מידה רב על מגוון גדול של יצורים חיים, הנמצאים באיזון מתמיד בנישה האקולוגית שלהם.
לעיתים מתערבים בני האדם במערכות האקולוגיות ומפירים את איזונן. התערבות זו מסוכנת ובעלת השלכות כבדות, הן על בעלי החיים והן על האדם. ניתן למצוא דוגמאות רבות שבהן האדם פוגע בנישות אקולוגיות שונות, הורס את מרקמן העדין, מכחיד חלק ממארגי מזון ולעיתים נפגע גם הוא.
בשנות השבעים אירעו אחד המקרים המפורסמים, כאשר מוסדות בריאות בארצות הברית גילו שהשומנים בגופם של האמריקאים הכילו כמויות רבות של רעל בשם די-די-טי, וגם בחלב אם של אמריקאיות רבות נמצא רעל זה בשיעור גבוה. לתופעה לא הייתה השפעה מסכנת לטווח הקרוב, אך כמויות גדולות של הרעל עשויות לגרום לבעיות במערכת הנשימה. כשחיפשו מהו מקורו של הרעל גילו ששימש להדברת חרקים שונים, כגון עש הצמר. חומר זה הפך לנפוץ מאוד בחקלאות. בניגוד לחומרים מסוימים, שלעיתים משתנים ומתפרקים בגוף החי, רעל זה בעל מבנה קבוע שאינו משתנה, ולכן קל לזיהוי. כאשר חקרו כיצד הגיע הרעל לבני אדם הועלו מספר השערות. אחת ההשערות הייתה ששדות אספסת רוססו ברעל, הפרות ניזונו מהאספסת, הרעל הגיע לכל חלקי גופן (באמצעות מערכת הדם) ובני אדם, הניזונים מבשר פרות וכן משתמשים רבות בחלב פרות (כחלב או כבסיס להכנת גבינות ומוצרים שונים) ספגו את הרעל, שהתפשט לכל חלקי גופם בעזרת מערכת הדם.
בהשאלה משתמשים בביטוי "שרשרת המזון" כדי לתאר מעמד חברתי.
הערות שוליים

↑  רונה סגל, סחר הוגן, באתר nrg‏, 29 במרץ 2005
| אקולוגיה |
| --- | --- | --- |
| תת-תחומים | אקולוגיה התנהגותית |  |
| רמות ארגון | אורגניזם • אוכלוסייה • חברה • מערכת אקולוגית • ביומה • ביוספירה • פרט |  |
| יחסי גומלין | טריפה • תחרות • קניבליזם • הדדיות • טפילות • פרזיטואידיות |  |
| תהליכים | אבולוציה • סוקצסיה • הכחדה • גמישות פנוטיפית • פירוק |  |
| מושגי יסוד | כושר נשיאה • גומחה אקולוגית • בית גידול • גורם מגביל • מגוון ביולוגי • מארג מזון • מין פולש • גילדה • מין מהנדס סביבה • אקולוגיה - מונחים |  |
פורטל ביולוגיה
ללוב

| --- | --- |
סמל ללובסמל ללוב
השוק בללוב
השוק בללוב
 מדינה:  פולין פולין
 פרובינציה:  שלזיה (פרובינציה) שלזיה
 מחוז:   צ'נסטוחובה
 גמינה:  ללוב
 תאריך ייסוד:  1193 (נזכר לראשונה)
 אוכלוסייה:  ‏
  ‑ בכפר:  1,116 (31 במרץ 2021)
 קואורדינטות:  50°40′57″N 19°37′31″E﻿ / ﻿50.68250°N 19.62528°E﻿ / 50.68250; 19.62528
 אזור זמן:  UTC +1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיללוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיללוב(למפת פרובינציית שלזיה רגילה) קטוביץ צ'נסטוחובה סוסנוביץ גליביצה ביילסקו ביאלה  לודז' שוו. אופולה פולין קטן צ'כיה סלובקיהללוב(למפת פרובינציית שלזיה מוגדלת) קטוביץ צ'נסטוחובה סוסנוביץ גליביצה ביילסקו ביאלה  לודז' שוויינטו. אופולה פולין קטן צ'כיה סלובקיהללוב  he tabBackground:;tabBorder:#aaa;defaultTab:0;
ללוב (בפולנית: Lelów, ביידיש: לעלאָוו) הוא כפר בדרום פולין. נודע בתרבות היהודית כערש חסידות לעלוב. בשנת 2008 התגוררו בכפר כ-2,127 תושבים. מוזכר לראשונה במסמך מ-1193.
יהדות הכפר

בכפר התגורר הרב דוד בידרמן, מייסד חסידות לעלוב, שנודע כ"רבי דוד מלעלוב". בכפר גם מצוי אוהל קברו של הצדיק, אליו מגיעים אנשים להתפלל - בייחוד ביום פטירתו ז' בשבט.
בכפר התקיימה קהילה יהודית ותיקה עד לכיבוש הנאצי ב-4 בספטמבר 1939. באותו היום, הוורמאכט כבש את הכפר, הוציא להורג 16 מתושביו, שרף את כנסיית סן-מרטין ואת בית הכנסת של היישוב, אז החלה השמדת יהודי המקום.
ערים תאומות

ארצות הברית אלנטאון, ארצות הברית
מדחול דוקרני

| מדחול דוקרני |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: דגנאים
משפחה:: דגניים
סוג:: מדחול
מין:: מדחול דוקרני
שם מדעי
 Sporobolus pungens ‏קונת
מדחול דוקרני (שם מדעי: Sporobolus pungens, שם נרדף: S. arenarius) הוא צמח בר עשבוני שגדל בדרך כלל על חוף הים. כמות הזרעים בצמח קטנה, הזרעים אינם מכוסים בשעם.
המדחול מותאם לתנאים השוררים בים. לדוגמה, עליו מכוסים בשערות ארוכות בצדם העליון. שערות אלו מסייעות לצמח ליצור מיקרו-אקלים ולשמור על מאזן המים שלו.
המדחול הדוקרני נפוץ באגן הים התיכון.
מורפולוגיה

הצמח בעל קנה שורש ארוך ומסועף אשר משתרש ממפרקיו.
קנה השורש מקל על הצמח לעמוד בתנאי החולות הנודדים אשר לעיתים מכסים חלק מהצמח ולעיתים משאירים אותו חשוף. לעלים בלוטות להפרשת מלח. הן חלק ממנגנוני ההתאמה של הצמח לתנאי המליחות של חוף הים. המלח הנקלט יחד עם המים באמצעות השורשים, איננו מצטבר בתאים ומזיק לצמח, אלא מופרש אל מחוץ לעלה. גבישי המלח סופגים את הטל בלילה ומטפטפים בתמיסה חזרה אל פני החול.
מחוז ראסינה

| --- | --- |

 מדינה:  סרביה סרביה
 בירת המחוז:  קרושבאץ
 תאריך ייסוד:  29 בינואר 1992 
 שטח:  2,667 קמ"ר
 אוכלוסייה:  ‏
  ‑ במחוז:  241,999 (2011)
  ‑ צפיפות:  90.7 נפש לקמ"ר (2011)
 קואורדינטות:  43°35′00″N 21°19′00″E﻿ / ﻿43.583333333333°N 21.316666666667°E﻿ / 43.583333333333; 21.316666666667 
 http://www.rasinskiokrug.org.rs/
 he
 
מחוז ראסינה (בסרבית: Расински округ) הוא אחד ממחוזות סרביה הממוקם במרכז המדינה. בירת המחוז היא קרושבאץ. במחוז ישנן 6 ערים ועיירות וכ-291 כפרים.
מחוז ראשקה

| --- | --- |

 מדינה:  סרביה סרביה
 בירת המחוז:  קראלייבו
 תאריך ייסוד:  29 בינואר 1992 
 שטח:  3,918 קמ"ר
 אוכלוסייה:  ‏
  ‑ במחוז:  309,258 (2011)
  ‑ צפיפות:  78.9 נפש לקמ"ר (2011)
 קואורדינטות:  43°44′00″N 20°40′00″E﻿ / ﻿43.733333333333°N 20.666666666667°E﻿ / 43.733333333333; 20.666666666667 
 אזור זמן:  UTC+1
 https://raski.okrug.gov.rs/
 he
 
ראשקה (בסרבית: Рашки округ) הוא אחד ממחוזות סרביה הממוקם במרכז המדינה. בירת המחוז היא קראלייבו. במחוז ישנן 2 ערים, 3 עיירות וכ-350 כפרים.
בשטח המחוז ישנו מנזר סטודניצה המושך אליו תיירים רבים.
מדזב

מדזב (Medzev) היא עיר השוכנת במזרח סלובקיה במחוז קושיצה.
היסטוריה

מדזב נזכרת כבר בשנת 1359, אך ככל הנראה הוקמה קודם לכן על ידי מתיישבים מגרמניה שהוזמנו על ידי בלה הרביעי, מלך הונגריה לשיקום הממלכה לאחר פלישת המונגולים. באותה התקופה הייתה נדידה של גרמנים רבים לאזורים שונים לחבל הארץ והם רשומים עד היום כמקימי העיר. עד עצם היום הזה, השפה הגרמנית היא השפה המדוברת ביותר ברחבי העיר ונלמדת בבתי הספר באופן כמעט שווה לסלובקית. הגרמנים מהווים כ-13% מאוכלוסיית העיר.
עם פרוץ מלחמת העולם השנייה נוצר קונפליט גדול בין תושבי העיר עם הצאצאים הגרמניים לבין הסלובקים וחלקם גורשו לגרמניה.
מחוז קרלו

מחוז קרלו (באנגלית: County Carlow, באירית: Contae Cheatharlach) הוא מחוז בדרום-מזרח אירלנד, הנקרא על שם העיר קרלו. המחוז שוכן בפרובינציית לנסטר, והוא גובל בחמישה מחוזות של אירלנד: בדרום מערב במחוז קילקני, בצפון מערב במחוז ליש, בצפון במחוז קילדייר, בצפון מזרח במחוז ויקלו ובדרום מזרח במחוז וקספורד. נכון לשנת 2011, אוכלוסיית המחוז מונה כ-54,612 תושבים.
המחוז הפך לנפרד בתחילת המאה ה-14. באותו הזמן הוא היה גדול יותר מהיום, וכלל גם את חלקו הדרומי של מחוז ויקלו. שטחים אלו נשארו בבעלות המחוז עד לסכסוך שנוצר בין שליטי המחוז לשליטי מחוז ויקלו, אשר לבסוף ניצחו בסכסוך וקיבלו אליהם את השטחים בתחילת המאה ה-17.